Here is a page extracted from Wikipedia that may contain CSS, HTML, and a lot of unformatted text.

Title: ظلمنا الحب
Content: ظلمنا الحب

  <div style="padding-right:2px;background:#ffffff;font-size:120%">

كلمات 
انا وانت .. ظلمنا الحب بايدينا

وجينا عليه .. وجرحناه لحد ما داب حوالينا

ما حدش منا كان عايز يكون ارحم من التاني

ولا يضحي عن التاني

وضاع الحب ضاع .. ما بين عند قلب وقلب ... ضاع

ودلوقت لا انا بنساه

ولا بتنساه ولا بنلقاه .. انا وانت

انا وانت

انا وانت اللى كنا زمان احب اتنين واحن اتنين

وكان اكبر خصام بينا يدوب فى يومين

يا دوب فى يومين

خصامنا ليه النوبه دي زاد

وخلّى الخطوه بينَّا بلاد

و فرقنا على طريقين وضاع الحب ضاع

ما بين عند قلب و قلب ضاع

ودلوقت لانا بنساه

ولا بتنساه ولا بنلقاه ... انا وانت

انا وانت

انا وانت ظلمنا الحب بالغيره

وجبنا للظنون سيره

وقطعنا الامل مرات

ما بين الشك والحيره

وكان الحب بينّا كبير

صغر لما ابتدينا نغير

وبردت نار وقادت نار

وبرضه مشينا فى التيار

وضاع الحب ضاع .. ما بين عند قلب وقلب ... ضاع

ودلوقت لا انا بنساه

ولا بتنساه ولا بنلقاه .. انا وانت

انا وانت

انا وانت .. نسينا حتى نتعاتب ونتصارح

وعز عليك تسيب العند وتسامح

وعز علي اكون البادي واتصالح

واصبح كل يوم بينا

يفوت اصعب من امبارح

نسينا رقة العاشقين

قسينا واحنا مش داريين

نسينا ازاي كده نسينا

وايه ده اللى جرى لينا

وضاع الحب ضاع .. ما بين عند قلب وقلب ... ضاع

ودلوقت لا انا بنساه

ولا بتنساه ولا بنلقاه .. انا وانت

انا وانت

شوف كمان 
ليستة اغانى ام كلثوم

اغانى باللغه المصريه
اغانى ام كلثوم